<classify> Taarifa ya Katibu Mkuu wa TASWA, Amir Mhando iliyotolewa jana ilieleza kuwa mafunzo hayo yatafanyika Dar es Salaam kuanzia Mei 21-23 mwaka huu.Taswa imepata wadau watakaosaidia kudhamini mafunzo kwa waandishi wa habari za michezo 60 chipukizi na wale wa kada ya kati. Mada mbalimbali zitatolewa zikihusisha wataalamu wa uandishi wa habari za michezo, wahariri wazoefu na baadhi ya wataalamu wa michezo mbalimbali., alisema Mhando.Pia alisema itatolewa mada ya masuala ya ukuaji wa teknolojia ya habari na mawasiliano na namna ya kuripoti habari za michezo.Alisema Taswa inaendelea na juhudi za kusaka wadau wengine ili mafunzo hayo yatanguliwe na mkutano wa siku moja kwa wahariri wa habari za michezo na baadhi ya waandishi wazoefu wa habari za michezo.Utaratibu wa kupata washiriki hao utafanyika kwa kutumia wahariri wa habari za michezo wa vyombo mbalimbali kwa kadri mahitaji yatakavyoruhusu, alisema.Aliwashukuru wadau hao walioonesha nia ya kusaidia na kuwaomba wengine wawaunge mkono katika hilo. Pia alisema suala la bonanza kwa ajili ya wanahabari wanaendelea kulifanyia kazi na wameunda kamati ndogo ambapo muda si mrefu watatoka na majibu mazuri.  <topic>: MICHEZO 